Yksinhuoltajien haastava arki nousi voimakkaasti esiin HS:n niukkuuskyselyssä. Yksinhuoltajat kokivat olevansa selkeästi muita huonommassa jamassa.

Yksinhuoltajien arki on Suomessa muuttunut monella tapaa vaikeammaksi, sanoo Yhden vanhemman perheiden liiton puheenjohtaja Susanna Kavonius.

Yhtenä syyllisenä ahdinkoon hän pitää muuttunutta työelämää.

”Sen lisäksi että yksinhuoltajan on vaikea saada töitä, hänen on vaikea mennä työpaikkoihin, koska hän ei pysty jättämään lapsia ilta- ja yöaikaan yksin.”